《拙女词》
明代·张弼

团扇初成梧叶秋，夹罗欲试又重裘。也知不是时来早，拙女囊空自晚谋。

拙女囊空自晚谋，清寒到底未为羞。盈箱锦绣依时著，多在春风十二楼。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。